Ego Droco de Melloto, notum facio omnibus presentes litteras inspecturis, quod, cum ego de novo fecissem mercatum apud Sanctum-Mauricium-Tiroaille, villam meam, dominus meus rex, ad conquestionem decani et capituli Autissiodorensis, judicavit quod ibi non debet esse mercatum, et ego judicium illud bonum et legitimum reputo. In cujus rei memoriam, presentem cartam sigillo meo feci muniri. Actum, anno Domini Mº CCº octavo-decimo.